Κυβέρνηση: Οι Σύροι θα παίρνουν έγγραφα και πολιτικό άσυλο





και τώρα η αποκαλούμενη ορθή επανάληψη:

Δείτε όλες τις τελευταίες Ειδήσεις από την Ελλάδα και τον Κόσμο, τη στιγμή που συμβαίνουν, στο Protothema.gr

Ερωτήματα και απορίες που δημιουργούν την αίσθηση ότι η απόφαση της κυβέρνησης να χορηγηθούν στους Σύρους πρόσφυγες «τα νόμιμα ταξιδιωτικά έγγραφα» που θα τους επιτρέπουν να ταξιδέψουν στη χώρα προτίμησής τους εκτός Ελλάδος κατέληξε σε φιάσκο, προκαλείται από το «ράβε-ξήλωνε» της κυβέρνησης.Μετά την πολύωρη σύσκεψη για την αντιμετώπιση της μετανάστευσης, ο κυβερνητικός εκπρόσωπος Γαβριήλ Σακελλαρίδης ανακοίνωσε ότι «στους Σύρους πρόσφυγες που δικαιούνται άσυλο θα δίνονται άμεσα, τα νόμιμα ταξιδιωτικά έγγραφα με τα οποία μπορούν να ταξιδέψουν στη χώρα προτίμησής τους». Χρειάστηκε λιγότερο από μια ώρα για να ανασκευάσει η κυβέρνηση την τοποθέτηση ότι αποφασίστηκε να δίνονται ταξιδιωτικά έγγραφα, δηλαδή διαβατήρια, στους Σύρους μετανάστες που δικαιούνται άσυλο. Στο non paper απαλείφθηκε η φράση «νόμιμα ταξιδιωτικά έγγραφα με τα οποία μπορούν να ταξιδέψουν στη χώρα προτίμησής τους».Σύμφωνα με κυβερνητικές πηγές η αλλαγή στη φράση του κυβερνητικού εκπροσώπου έγινε γιατί αρχικώς δημιουργήθηκε η εντύπωση ότι θα αφορά στο σύνολο των μεταναστών και πως θα παραβιαστεί η Συνθηκη του Σέγκεν και η συμφωνία Δουβλίνο ΙΙ. Όπως σημείωναν οι ίδιες πηγές οι Σύροι πρόσφυγες θα παίρνουν ταξιδιωτικά έγγραφα και θα τους χορηγείται πολιτικό άσυλο όπως αρχικώς είχε ανακοινωθεί και όπως συμβαίνει μέχρι σήμερα βάση ευρωπαϊκών αποφάσεων. Υπογράμμιζαν μάλιστα πως θα επιταχυνθεί η διαδικασία αυτή, ώστε να δίνονται τα ταξιδιωτικά έγγραφα προκειμένου να μεταβούν στη χώρα που επιθυμούν, όσο το δυνατόν γρηγορότερα.Οι κοινοτικές αποφάσεις προβλέπουν ότι οι πρόσφυγες που μπαίνουν στη χώρα υποδοχής έχουν δικαίωμα να ζητήσουν και να πάρουν άσυλο, κάτι που συνοδεύεται με ταξιδιωτικά έγγραφα. Με αυτά τα έγγραφα μπορούν να ταξιδέψουν σε μια δεύτερη χώρα της Ευρωπαϊκής Ένωσης, με την προϋπόθεση ότι θα μείνουν εκεί μόνο για τρεις συνεχόμενους μήνες. Εναλλακτικά, μπορούν να μείνουν σε μια δεύτερη χώρα της ΕΕ για έξι μήνες μέσα σε ένα έτος, με τον όρο ότι η διαμονή τους δεν θα είναι συνεχής και στο τρίμηνο θα τη διακόψουν επιστρέφοντας στη χώρα υποδοχής, όπου μπορούν να μείνουν όσο θέλουν, βάση του Δουβλίνο ΙΙ.Η αρχική δήλωση του κυβερνητικού εκρποσώπου δημιουργούσε την εντύπωση ότι η Ελλάδα θα δίνει ταξιδιωτικά έγγραφα σε πρόσφυγες με στόχο να μείνουν στις χώρες που επιθυμούν πέραν των τριών συναπτών μηνών ή του διακεκομμένου εξαμήνου. Δηλαδή με στόχο να μείνουν μόνιμα εκεί. Αυτή η ερμηνεία ενδεχομένως να αποτελούσε ευρωπαϊκό πρόβλημα, καθώς θα δινόταν η εντύπωση ότι η Ελλάδα θα παραβίαζε τις σχετικές κοινοτικές συμφωνίες. Σε δεύτερο χρόνο δεν αποκλείεται να άνοιγε μια συζήτηση ότι τα ελληνικά διαβατήρια δεν ειναι ασφαλή, κάτι που θα αμφισβητούσε ευθέως την παραμονή της χώρας στη συνθήκη Σέγκεν. Με την ορθή επανάληψη της αρχικής δήλωσης παραλείπεται το γεγονός ότι η χώρα θα δίνει ταξιδιωτικά έγγραφα με στόχο να ταξιδέψουν στις χώρες που επιθυμούν, έτσι έγινε μια προσπάθεια να «μαζευτούν» οι παρερμηνείες που τυχόν θα δίνονταν εντός και εκτός της χώρας.Πάντως προβλέπεται άσυλο να δίνεται ούτως ή άλλως σε πρόσφυγες και σήμερα, καθώς και πρόσφατα δόθηκαν ταξιδιωτικά έγγραφα στους Σύριους που είχαν ξεκινήσει απεργία πείνας στο Σύνταγμα. Τότε είχαν πάρει τη δέσμευση από την ελληνική πολιτεία δια στόματος του γενικού γραμματέα Άγγελου Συρίγου ότι θα τους δοθεί άσυλο, εφ´ όσον κάνουν αιτήσεις. Επιπλέον τότε ο κ. Συρίγος είχε εκφράσει την έκπληξη του για τον ρόλο τον λαθρεμπόρων, οι οποίοι, όπως είχε πει, προσπαθούσαν να παρεμποδίσουν την αίτηση ασύλου από τους Σύριους«Στους Σύρους πρόσφυγες που δικαιούνται άσυλο θα δίνονται άμεσα όλα τα απαραίτητα έγγραφα» αναφερόταν σε νεότερη ανακοίνωση-ορθή επανάληψη με την οποία η κυβέρνηση ανασκεύαζε την προηγούμενη δήλωση του Γαβριήλ Σακελλαρίδη με την οποία ο κυβερνητικός εκπρόσωπος προανήγγειλε ότι η ελληνική κυβέρνηση θα χορηγήσει τα νόμιμα ταξιδιωτικά έγγραφα σε χιλιάδες μετανάστες από την Συρία.Εκτιμάται ότι στο μεταξύ -δηλαδή μεταξύ της πρώτης ανακοίνωσης του κ. Σακελλαρίδη για την χορήγηση νομίμων ταξιδιωτικών εγγράφων στους Σύρους πρόσφυγες και της δεύτερης -ορθής επανάληψης- μέσω του non paper της κυβέρνησης ενδεχομένως να υπήρξαν αντιδράσεις για ις συνέπειες που θα είχε μια τέτοια πρωτοβουλία της ελληνικής κυβέρνησης.ΚΥΒΕΡΝΗΤΙΚΟΣ ΕΚΠΡΟΣΩΠΟΣ14.04.2015Το τελευταίο διάστημα παρατηρείται αυξημένη ροή προσφύγων για λόγους που έχουν να κάνουν με την διαρκώς επιδεινούμενη κατάσταση στην Συρία αλλά και σε άλλες περιοχές. Αυτό επιβεβαιώνεται και από το γεγονός ότι την ίδια ακριβώς περίοδο σημειώνεται έντονα αυξητική τάση εισροής προσφύγων και στην Ιταλία.Από τις πρώτες καταγραφές προκύπτει ότι το κίνητρο της συντριπτικής πλειοψηφίας αυτών των ανθρώπων δεν είναι τόσο η οικονομική ανέχεια αλλά ο άμεσος κίνδυνος για την ζωή τους.Στην διυπουργική σύσκεψη, που πραγματοποιήθηκε υπό την προεδρία του Πρωθυπουργού Αλέξη Τσίπρα, συμμετείχαν οι:- Βούτσης Νίκος, υπουργός Εσωτερικών και Διοικητικής Ανασυγκρότησης, ,- Πανούσης Γιάννης, αναπληρωτής Υπουργός Προστασίας του Πολίτη,- Δρίτσας Θόδωρος, αναπληρωτής υπουργός Ναυτιλίας και- Χριστοδουλοπούλου Τασία, αναπληρώτρια υπουργός Μεταναστευτικής Πολιτικής.Επίσης συμμετείχαν οι κύριοι:- Αθανασόπουλος Αθανάσιος, ναύαρχος Λιμενικού- Πατρινός Νικόλαος, υπαρχηγός Β’ Λιμενικού και Καλογερόπουλος Αριστείδης, ειδικός σύμβουλος του Επιτρόπου Μετανάστευσης, Εσωτερικών Υποθέσεων και Ιθαγένειας Δημήτρη Αβραμόπουλου.Στη σύσκεψη αποφασίστηκε:1.Η μεταφορά των νεοεισελθέντων από τα νησιά σε κέντρα υποδοχής στην ηπειρωτική Ελλάδα και ο διαχωρισμός τους εκεί σε πρόσφυγες και σε μετανάστες.2.Στους Σύρους πρόσφυγες που δικαιούνται άσυλο θα δίνονται άμεσα, τα νόμιμα ταξιδιωτικά έγγραφα με τα οποία μπορούν να ταξιδέψουν στη χώρα προτίμησής τους.3.Εγκρίθηκε σχέδιο για τη διαμόρφωση ειδικών χώρων διαμονής σε κλειστούς χώρους, σε καταυλισμούς αλλά και σε υπάρχουσες υποδομές όπου θα γίνονται και όλες οι απαραίτητες ιατρικές εξετάσεις και θα τηρούνται όλοι οι κανόνες υγιεινής και ασφάλειας,4.Ενόψει της Συνόδου Κορυφής της ΕΕ αλλά και στη Σύνοδο των αρμόδιων Υπουργών η κυβέρνηση θα προβεί σε όλες τις απαραίτητες ενέργειες προκειμένου να αντιμετωπιστούν στο πλαίσιο της ευρωπαϊκής αλληλεγγύης, οι μεταναστευτικές και προσφυγικές ροές προς την Ευρώπη και να υπάρξει αναλογικός καταμερισμός των προσφύγων σε όλες τις χώρες της Ευρωπαϊκής ΈνωσηςΤο προσφυγικό ζήτημα είναι διεθνές και όχι ελληνικό. Απαιτεί σοβαρότητα, ψυχραιμία και πάνω από όλα ανθρωπιά. Αυτή την ώρα δεν νοούνται πολιτικά παιχνίδια και ανέξοδοι λαϊκισμοί με τις ανθρώπινες ζωές.ΚΥΒΕΡΝΗΤΙΚΟΣ ΕΚΠΡΟΣΩΠΟΣ14.04.2015Το τελευταίο διάστημα παρατηρείται αυξημένη ροή προσφύγων για λόγους που έχουν να κάνουν με την διαρκώς επιδεινούμενη κατάσταση στην Συρία αλλά και σε άλλες περιοχές. Αυτό επιβεβαιώνεται και από το γεγονός ότι την ίδια ακριβώς περίοδο σημειώνεται έντονα αυξητική τάση εισροής προσφύγων και στην Ιταλία.Από τις πρώτες καταγραφές προκύπτει ότι το κίνητρο της συντριπτικής πλειοψηφίας αυτών των ανθρώπων δεν είναι τόσο η οικονομική ανέχεια αλλά ο άμεσος κίνδυνος για την ζωή τους.Στην διυπουργική σύσκεψη, που πραγματοποιήθηκε υπό την προεδρία του Πρωθυπουργού Αλέξη Τσίπρα, συμμετείχαν οι:-Βούτσης Νίκος, υπουργός Εσωτερικών και Διοικητικής Ανασυγκρότησης, ,-Πανούσης Γιάννης, αναπληρωτής Υπουργός Προστασίας του Πολίτη,- Δρίτσας Θόδωρος, αναπληρωτής υπουργός Ναυτιλίας και-Χριστοδουλοπούλου Τασία, αναπληρώτρια υπουργός Μεταναστευτικής Πολιτικής.Επίσης συμμετείχαν οι κύριοι:-Αθανασόπουλος Αθανάσιος, ναύαρχος Λιμενικού-Πατρινός Νικόλαος, υπαρχηγός Β’ Λιμενικού και Καλογερόπουλος Αριστείδης, ειδικός σύμβουλος του Επιτρόπου Μετανάστευσης, Εσωτερικών Υποθέσεων και Ιθαγένειας Δημήτρη Αβραμόπουλου.Στη σύσκεψη αποφασίστηκε:1Η μεταφορά των νεοεισελθέντων από τα νησιά σε κέντρα υποδοχής στην ηπειρωτική Ελλάδα και ο διαχωρισμός τους εκεί σε πρόσφυγες και σε μετανάστες.3. Εγκρίθηκε σχέδιο για τη διαμόρφωση ειδικών χώρων διαμονής σε κλειστούς χώρους, σε καταυλισμούς αλλά και σε υπάρχουσες υποδομές όπου θα γίνονται και όλες οι απαραίτητες ιατρικές εξετάσεις και θα τηρούνται όλοι οι κανόνες υγιεινής και ασφάλειας.4.Ενόψει της Συνόδου Κορυφής της ΕΕ αλλά και στη Σύνοδο των αρμόδιων Υπουργών η κυβέρνηση θα προβεί σε όλες τις απαραίτητες ενέργειες προκειμένου να αντιμετωπιστούν στο πλαίσιο της ευρωπαϊκής αλληλεγγύης, οι μεταναστευτικές και προσφυγικές ροές προς την Ευρώπη και να υπάρξει αναλογικός καταμερισμός των προσφύγων σε όλες τις χώρες της Ευρωπαϊκής ΈνωσηςΤο προσφυγικό ζήτημα είναι διεθνές και όχι ελληνικό. Απαιτεί σοβαρότητα, ψυχραιμία και πάνω από όλα ανθρωπιά. Αυτή την ώρα δεν νοούνται πολιτικά παιχνίδια και ανέξοδοι λαϊκισμοί με τις ανθρώπινες ζωές.